**Българските партии (1879 – 1947): организация, платформи, политики".**

**(Анотация)**

*д-р Светослав Живков*

Курсът има за цел да представи на педагогическите специалисти един осъвременен, интердисциплинарен подход при изследването на политическите партии в докомунистическа България.

Ще бъдат изложени водещите кливиджи, около които се структурира българската партийна система в периода 1879 – 1947 г., а именно: „парламентарно-непарламентарно управление“, „русофилство-национализъм“, „град-село“, „работници-работодатели“, „демокрация-авторитаризъм-тоталитаризъм“.

На фона на кливиджите ще бъдат разгледани партийните платформи, въплътените в тях политически идеологии както и приложението им под формата на политики на власт и в опозиция.

Ще бъде отразено и организационното развитие на политическите партии – тяхната еволюция от неформални фракции към партии от „кадрови“ тип. Ще бъде разгледан и въпросът доколко в България може да се говори за модерни партии от т.нар. „масов“ тип и какви са спънките пред израстването на българските партии в модерни масови формации.

Не на последно място, ще се проследят вертикалните връзки в партийната пирамида „симпатизанти – редови членове – партийни работници – лидери“ както и отношенията по оста „местни организации – регионални ръководства – централно ръководство“. Ще се набележат взаимозависимостите между българските партии и „непартийните“ политически и неполитически фактори – монарх, бизнес, армия, обществено мнение, външни влияния.